section_heading: Povijest pasmine
paragraph_text: Temelj toj pasmini dalo je samo šest pastuha: crni arapski konj Conversano, žutosivi pastuh Favory,  bijeli konj španjolskog podrijetla Maestoso, riđan Neapolitano, sivi arapski konj Siglavy i Pluto, konj danskoga podrijetla. Dakle, temelj suvremenom lipicancu dali su španjolski i napuljski, a kasnije i arapski konji. Zna se da su na području Lipice već u rimsko doba uzgajali snažne, brze i izdržljive konje.